Tartalékcsapattal áll ki egy svájci focicsapat a következő bajnokijára | Rangadó
2020. 07. 13. 20:23
Tartalékcsapattal áll ki a soron következő bajnokijára az FC Zürich, tudatta az egyesület hivatalos honlapja.
A közlemény szerint az első csapat és a szakmai stáb tagjai közül hatan pozitív koronavírustesztet produkáltak, ezért tíznapos karanténba került minden érintett. Ezek után döntött úgy a klub vezetősége, hogy a halasztási kérelem helyett bevállalja a fiatal focositákra épülő tartalékokkal a Basel és a Young Boys elleni meccseket.
Az FC Zürich legutóbbi, Sion elleni találkozóját el kellett halasztani, és amennyiben a csapat nem tudná lejátszani soron következő meccseit, a bajnokság biztosan nem fejeződne be az európai szövetség által a nemzetközi kupanevezésekre megadott augusztus 3-i határidő előtt.
Hasonló helyzetbe került júniusban az FC Rosztov is, amikor a Szocsi nem ment bele a halasztásba és a 10-1-es zakó dacára egész jól jött ki a csapat a dologból.
Kiemelt kép: fcz.ch
Címkék: sportfocilabdarúgáskoronavírusfc zürichsvájci foci